Towtoni csata
A towtoni csata a rózsák háborújának legvéresebb ütközete volt, amely a yorki csapatok győzelmével végződött 1461. március 29-én, virágvasárnapon. Az áldozatok számát általában 20 és 30 ezer közöttire teszik. Ez az akkori angol lakosság egy százalékát jelentette, és egyetlen más csatában sem halt meg ennyi ember brit földön. A towtoni csata különös jelentőségét az adja, hogy hosszú időre eldöntötte a királyság sorsát, és IV. Eduárd kezébe adta Angliát.